वृक्ष की उत्पत्ति-संबंधी अभिप्रायों में तुलसी की उत्पत्ति अमृत की बूँद से होती है। समुद्र के मंथन के समय अमृत-कला से जो बूँद छलककर गिरी, वहाँ तुलसी का पौधा उत्पन्न हुआ और भगवान शिव ने वह विष्णु को दे दिया।-२६ इसी प्रकार तिल की उत्पत्ति विष्णु के पसीने से बतायी जाती है।-२७ जालंधर के मरने पर जहाँ तुलसी सती हुई वहाँ लक्ष्मी, पार्वती और स्वरा भी आयीं और तीनों के तेज से क्रम श: तुलसी, आँवला व मालती की उत्पत्ति हुई।-२८ देवराज ने जब अमृत पिया था तो उसकी जो बूँदें धरती पर गिरीं; उनसे सात प्रकार की हरड़ें उत्पन्न हुईं-२९, इसी प्रकार गरुड़ ने जब अमृत कला का अपहरण किया तब छीनाझपटी से जो बूँदें गिरीं, उससे लहसुन पैदा हुआ।-३० देवासुर संग्राम में पृथीमाली दैत्य मारा गया, उसे रुधिर से कालकूट वृक्ष पैदा हुआ।-३१